stanford-oval/wikipedia huggingface dataset:
Culture Club
Yhtyeen historia > Kissing to be clever

Yhtyeen ensimmäiset singlet ”White boy” ja ”I’m afraid of me” eivät menestyneet kaupallisesti eivätkä saaneet radiosoittoa.
Kolmas single, reggae-tyylinen ”Do you really want to hurt me” nousi suureksi kansainväliseksi menestykseksi nousten listaykköseksi vuoden 1982 lopulla Britanniassa ja monessa muussakin maassa. Se saavutti toisen sijan Yhdysvalloissa, jossa single pysyi listalla 28 viikkoa.
Debyyttialbumi Kissing to be clever nousi myös listoille ja oli kansainvälinen menestys. Yhdysvaltain Billboard Hot-200 -albumilistalla levy nousi korkeimmillaan sijalle #14, pysyen listalla 60 viikkoa. Levy myi noin 2 miljoonaa kappaletta platinalevyrajan ollessa miljoona kappaletta. Albumilta irrotetut singlet ”Time (Clock of the heart)” ja ”I’ll tumble 4 ya” nousivat kymmenen eniten myydyn joukkoon niin Yhdistyneessä kuningaskunnassa kuin Yhdysvalloissakin. Culture Club teki myös historiaa olemalla ainoa yhtye, joka oli saanut kolme peräkkäistä top-10 hittiä debyyttialbumilta Yhdysvalloissa sitten The Beatlesin. ”Time” julkaistiin alun perin vain singlenä ja lisättiin albumin myöhempiin painoksiin.
Yhtyeen historia > Colour by numbers

Toinen albumi Colour by numbers julkaistiin 1983. Ensimmäisenä singlenä albumilta julkaistiin ”Church of the poison mind”, josta tuli suuri hitti Euroopassa ja Amerikassa. Toinen single Karma Chameleon nousi yhdeksi maailman kaikkien aikojen suurimmista ja tunnetuimmista hiteistä. Se saavutti listaykkössijan 16 Euroopan maassa sekä nousi kolmeksi viikoksi ykköseksi Yhdysvaltain virallisella singlelistalla. Yhdistyneessä kuningaskunnassa se pysyi ykkösenä kuusi viikkoa ja oli vuoden 1983 myydyin single. Muut albumilta irrotetut singlet ”Miss Me Blind”, ”It’s a Miracle”, ja ”Victims” olivat kaikki suuria kansainvälisiä hittejä. Pelkästään Yhdysvalloissa albumia myytiin yli neljä miljoonaa kappaletta. Maailmanlaajuisesti myynti oli yli 16 miljoonaa kappaletta. Albumilla oli vierailevana kosketinsoittajana entinen Sailor-yhtyeen jäsen Phil Pickett. Taustalaulajana toiminut Helen Terry on hyvin esillä kappaleessa ”Black Money”.
Suuresta suosiostaan huolimatta jännitteet yhtyeessä kasaantuivat. Boy Georgella ja rumpali Jon Mossilla oli ollut salaa suhde jo pidemmän aikaa. Suhteen salassa pitäminen yhtyeen muilta jäseniltä ja lehdistöltä vei Mossin sekä Boyn voimia synnyttäen riitoja.
Yhtyeen historia > Waking up with the house of fire

Kolmas albumi Waking up with the house of fire epäonnistui kaupallisesti myyden ainoastaan neljä miljoonaa kappaletta maailmanlaajuisesti, joista yksi miljoona myytiin Yhdysvalloissa. Se nousi Yhdysvaltain Billboard Hot-200 -albumilistalla korkeimmillaan sijalle #26 ja pysyi listalla 20 viikkoa. Se oli huomattavasti heikommin kuin edellinen albumi Colour by numbers, joka nousi korkeimmillaan sijalle #2 ja pysyen listalla 59 viikkoa.
Albumilta irtosi vain yksi isompi hitti ”The War Song”. Lisäksi siltä julkaistiin singlet ”The Medal Song” ja ”Mistake No. 3”. Boy kertoi pian levyn julkaisun jälkeen, että oli tyytymätön albumin lopputulokseen, koska levy-yhtiö oli halunnut jatkoa edelliselle levylle liian pian eikä yhtye ehtinyt tehdä levystä oman näköistään. Boyn mielestä tämä karkotti faneja huomattavasti.
Yhtyeen historia > From Luxury to Heartache

Vuonna 1985 Boy George alkoi käyttää heroiinia ja muita huumeita. Vuonna 1986 hänet pidätettiin kannabiksen hallussapidosta. Paria päivää myöhemmin hänen asunnoltaan löydettiin huumeiden yliannostukseen kuollut Michael Rudetski, joka oli soittanut koskettimia yhtyeen levyllä. Yhtyeen musiikillinen luovuus alkoi rapautua. Neljännen From Luxury to Heartache albumin nauhoitukset venyivät niin pahasti huumeiden käytön aiheuttamien lieveilmiöiden takia, että tuottaja Arif Mardin peruutti nauhoitussessiot ja antoi nauhoitustehtävät Lew Hahnille. Esimerkiksi ”Gusto Blusto” ja ”Reasons” -kappaleiden valmistumiseen meni useita päiviä Boy Georgen huumeriippuvuuden vuoksi.
Ongelmista huolimatta levylle saatiin muutama hyväkin kappale, muun muassa albumin suurin singlehitti ”Move Away”, joka ylsi sijalle 7. Yhdistyneessä kuningaskunnassa ja sijalle 12. Yhdysvalloissa. Georgen hallitsematon huumeriippuvuus ja fyysiseksi väkivallaksi muuttuneet riidat Jonin kanssa johtivat siihen, että yhtye joutui perumaan koko Amerikan kiertueensa. Albumi nousi Top-10:een Britanniassa ja top-40:een Yhdysvalloissa, mutta myi silti alle miljoona kappaletta maailmanlaajuisesti.
Vuonna 1987 Boy George lähti Culture Clubin riveistä soolouralle ja sai muutaman ison hitin, kuten ”Everything I Own” ja ”The Crying Game”.
Yhtyeen historia > Comeback

Vuonna 1998 jäsenet päättivät jättää erimielisyydet ja tehdä comebackin. Uusi single ”I Just Wanna Be Loved” nousi sijalle 4 brittilistalla ja yhtyeen paluukiertue oli menestys. Vuonna 2003 julkaistiin DVD yhtyeen Royal Albert Hallin keikasta, joka myös oli menestys, mutta Boy halusi jättäytyä jälleen pois yhtyeen riveistä. Uusi laulaja oli nimeltään Sam Butcher ja yhtye suunnitteli uutta studioalbumia vuodelle 2007, mutta luopui suunnitelmista.
Vuonna 2014 bändi palasi yhteen alkuperäisen kokoonpanon voimin ja ilmoitti samalla uuden levyn julkaisemisesta sekä paluukiertueesta.
Albumit

Kissing to Be Clever (1982)
Colour By Numbers (1983)
Waking Up With the House on Fire (1984)
From Luxury to Heartache (1986)
This Time: the First Four Years (kokoelma, 1987)
At Worst… The Best Of Boy George and Culture Club (kokoelma, 1993)
Don’t Mind If I Do (1999)
Greatest Hits (kokoelma, 2005)
Life (2018)
Pietarin isku 2017

| Pietarin metron pommi-isku 2017 |
| --- | --- |
 Räjähdys tapahtui Sennaja Ploštšad ja Tehnologitšeski institut -asemien välillä.
Paikka:  Pietari, Venäjä
Kohde:  Pietarin metro
Ajankohta:  3. huhtikuuta 2017  14.40– (UTC+3)
Iskutyyppi:  pommi-isku
Kuolleita:  14
Haavoittuneita:  Yli 50
Epäilty/epäillyt:  Akbarzhon Jalilov
Metroasemat, joiden välillä pommi-isku tehtiin.
Tehnologitšeski institut
Sennaja Ploštšad
Pietarin metron pommi-isku oli terrori-isku, joka tapahtui 3. huhtikuuta 2017 Pietarin metrossa Sennaja Ploštšadin aseman ja Teknologisen instituutin välillä. Neljätoista ihmistä kuoli, mukaan lukien itse tekijä. Lisäksi yli 50 loukkaantui iskussa.
Venäjän viranomaiset vahvistivat tapahtuman olleen itsemurhaisku. Iskun tekijäksi epäillään 22-vuotiasta kirgisialaissyntyistä miestä, jolla on aiemmin ollut yhteyksiä radikaaliin islamiin. Hän kuului maan uzbekkivähemmistöön.
Polypodiales

| Polypodiales |
| --- | --- |
 Kampasulka eli kaitakampasulka (Struthiopteris spicant, syn. Blechnum spicant)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Luokka::  Polypodiopsida
Lahko::  Polypodiales  Link
Katso myös
   Polypodiales Wikispeciesissä   Polypodiales Commonsissa 
Infobox OKNimi-testi OK: 
Polypodiales on saniaisten Polypodiopsida-luokkaan kuuluva lahko. Se sisältää suurimman osan nykyisistä saniaislajeista. Smithin luokittelussa (2006) lahkoon kuuluu kaksi lähisukuisten heimojen ydinryhmää ja neljä sukupuun tyvipuolen heimoa, yhteensä 15 saniaisheimoa. Joissain luokitteluissa toisen pääryhmän (raunioiskasvit Aspleniaceae sukulaisineen) heimoja on viety muihin lahkoihin. Polypodiales-lahkon synonyymejä ovat muun muassa Aspleniales, Athyriales, Blechnales, Dryopteridales ja Pteridales.
Heimot

Aspleniaceae – raunioiskasvit
Blechnaceae – kampasaniaiskasvit
Davalliaceae – käpäläsaniaiskasvit
Dennstaedtiaceae – tesmasaniaiskasvit eli sananjalkakasvit
Dryopteridaceae – alvejuurikasvit
Lindsaeaceae – käätyimarrekasvit
Lomariopsidaceae
Oleandraceae – peitsisaniaiskasvit eli sulkasaniaiskasvit
Onocleaceae – helmisaniaiskasvit
Polypodiaceae – kallioimarrekasvit
Pteridaceae – sanikkakasvit
Saccolomataceae
Tectariaceae
Thelypteridaceae – sysi-imarrekasvit eli nevaimarrekasvit
Woodsiaceae – kiviyrttikasvit
Daniel Jarque

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Jarque i González
Syntymäaika: 1. tammikuuta 1983
Syntymäpaikka: Barcelona, Espanja
Kuolinaika: 8. elokuuta 2009 (26 vuotta)
Kuolinpaikka: Firenze, Italia
Pelipaikka: keskuspuolustaja
Pituus: 185 senttimetriä
Junioriseurat
1995–2001: Espanyol
Seurat
| Vuodet | Seura | O | (M) |
| 2001–2004 | Espanyol B | 80 | (0) |
| 2002–2009 | Espanyol | 173 | (8) |
| Yhteensä | Yhteensä | 253 | (8) |
 Seurajoukkueuran tilastot kattavat vain kansalliset sarjat.
Daniel Jarque i González (1. tammikuuta 1983 Barcelona, Espanja – 8. elokuuta 2009 Firenze, Italia) oli espanjalainen jalkapalloilija, pelipaikaltaan keskuspuolustaja. Hän edusti koko ammattilaisuransa barcelonalaista Espanyolia.
Jarque syntyi Barcelonassa, mutta vietti lapsuutensa läheisessä Sant Boi de Llobregatissa. Hän aloitti jalkapalloilun kaupungin paikallisseurassa Ciudad Cooperativassa, josta siirtyi 12-vuotiaana Espanyoliin. Ensiesiintymisensä Espanyolin edustusjoukkueen riveissä Espanjan korkeimmalla sarjatasolla Primera Divisiónissa hän teki 20. lokakuuta 2002 ottelussa Recreativoa vastaan. Kauden 2004–2005 jälkeen hän vakiinnutti paikkansa joukkueessa. Jarque joukkueineen voitti Espanjan cupin Copa del Reyn vuonna 2006 ja ylsi UEFA Cupin loppuotteluun vuonna 2007. Ennen kautta 2009–2010 hän korvasi seuralegenda Raúl Tamudon Espanyolin kapteenina.
Jarque pelasi myös Espanjan juniorimaajoukkueissa. Hän kuului alle 19-vuotiaiden Euroopan-mestaruuden vuonna 2002 voittaneeseen joukkueeseen.
Jarque menehtyi sydänkohtaukseen 8. elokuuta 2009 Firenzessä Italiassa, jossa Espanyolin joukkue oli harjoitusmatkalla. Juuri ennen kuolemaansa hän oli hotellihuoneessaan ja puhui puhelimessa naisystävälleen, joka ilmoitti joukkueen henkilökunnalle puhelun katkettua erikoisesti. Pian tulleesta avusta huolimatta Jarqueta ei saatu elvytettyä. Jarquen ystävä Andres Iniesta omisti MM-loppuottelun 2010 voittomaalin Dani Jarquelle. Iniestan paidassa luki: aina kanssamme Dani Jarque.
Aiheesta muualla

Daniel Jarquen tilastot BDFutbol-sivustolla (englanniksi)
Pietarin ja Paavalin kirkko

Pietarin ja Paavalin kirkko on apostoleille Pietari ja Paavali omistettu kristillinen kirkkorakennus. Usein kirkon alkuperäinen ja täydellinen alkukielinen nimi on muotoa Pyhien (apostolien) Pietarin ja Paavalin kirkko tai katedraali. Matkaoppaissa, kartoissa ja arkikielessä käytetään usein erilaisia yksinkertaistettuja, epävirallisia nimimuotoja. Erilaisia Pietariin ja Paavaliin viittaavia kirkkoja on maailmassa satoja. Esimerkiksi Isossa-Britanniassa, Ranskassa, Saksassa, Venäjällä ja Yhdysvalloissa runsaasti kirkkoja ja katedraaleja on nimetty Pietarin ja Paavalin mukaan.
Pietarin ja Paavalin kirkkoja ovat esimerkiksi:
Luterilaisia Pietarin ja Paavalin kirkkoja:
Pyhän Pietarin ja Paavalin luterilainen kirkko Pietarissa
Pietari-Paavalin kirkko Viipurissa
Pietarin ja Paavalin kirkko, Pietarin ja Paavalin kirkko Saksan Görlitzissä
Katolisia Pietarin ja Paavalin kirkkoja:
Pyhän Pietarin ja Pyhän Paavalin kirkko Liettuan Vilnassa
Pietarin ja Paavalin katedraali Tšekin tasavallan Brnossa
Ortodoksisia Pietarin ja Paavalin kirkkoja:
Pietari-Paavalin katedraali Pietari-Paavalin linnoituksessa Pietarissa
Tornion ortodoksinen kirkko eli Pyhien apostolien Pietarin ja Paavalin kirkko Torniossa
Pyhien apostolien Pietarin ja Paavalin kirkko Nurmeksessaselvennä
Haminan Pyhien apostolien Pietarin ja Paavalin kirkko
Pyhien apostolien Pietarin ja Paavalin kirkko Pielavedellä
Pyhien apostolien Pietarin ja Paavalin kirkko Tuusniemellä
Pyhien apostolien Pietarin ja Paavalin kirkko Valko-Venäjän Minskissä.
Joidenkin, aiemmin apostoleille Pietari ja Paavali pyhitetyn kirkon nimi on saattanut muuttua ajan ja vallanpitäjän vaihtumisen seurauksena. Näin on käynyt esimerkiksi
Pyhien apostolien Pietarin ja Paavalin kirkolle Sortavalassa.
Varsinaisten kirkoksi vihittyjen rakennusten ohella monia rukoushuoneita (tšasouna) on omistettu apostoleille Pietari ja Paavali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pietarin ja Paavalin kirkko”, voi hakea sivunnimihaulla, laajalla sivunnimihaulla tai tekstihaulla.
Daniel Jasinski

| Mitalit | Mitalit | Mitalit |  |
| --- | --- | --- | --- |
|  Daniel Jasinski vuonna 2015  |  Daniel Jasinski vuonna 2015  |  Daniel Jasinski vuonna 2015  |  |
Maa:  Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | kiekonheitto |  |
Daniel Jasinski (s. 5. elokuuta 1989 Bochum) on saksalainen kiekonheiton olympiamitalisti. 207 senttimetriä pitkä ja 120 kilogrammaa painava Jasinski edustaa TV Wattenscheidiä.
Jasinski saavutti olympiapronssia vuoden 2016 kesäolympialaisista Rio de Janeirosta tuloksella 67,05. Vuonna 2021 järjestetyissä Tokion olympialaisissa hän sijoittui kymmenenneksi. MM-kilpailuissa Pekingissä 2015 ja Budapestissä 2023 Jasinski jäi karsintaan. EM-kilpailuihin Jasinski on osallistunut kolmesti, ollen vuonna 2014 finaalin seitsemäs ja 2016 kahdeksas. Berliinissä 2018 hän karsiutui loppukilpailusta.
Jasinskin Puolata lähtöisin oleva, itsekin kiekkoa urallaan heittänyt isä Mirosław Jasiński toimii poikansa valmentajana.
Henkilökohtaiset ennätykset

kiekonheitto: 67,47 (Schönebeck 2021)
Pietarin filharmoninen orkesteri

Pietarin filharmoninen orkesteri on Venäjän vanhin sinfoniaorkesteri. Sen taustayhdistys perustettiin 1802.
Yhdistys järjesti Beethovenin Missa Solemnis kantaesityksen 1824.  Neuvostoliiton aikana orkesteri tunnettiin nimellä Leningradin filharmoninen orkesteri, ja sen johtajana toimi 50 vuoden ajan 1938–1988 Jevgeni Mravinski. Ensimmäisen ulkomaanmatkansa orkesteri teki vuonna 1946 Suomeen.
Vuodesta 1988 ylikapellimestarina on toiminut Juri Temirkanov. Orkesterin muita tunnettuja kapellimestareita ovat olleet Serge Koussevitzky ja Nikolai Malko.
Pietarin filharmoninen orkesteri on tehnyt yhteistyötä Kymi Sinfoniettan kanssa vuodesta 2012 lähtien.
Polypedilum vanderplanki

| Polypedilum vanderplanki> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Surviaissääsket Chironomidae
Alaheimo::  Chironominae
Suku::  Polypedilum
Laji::  vanderplanki
Kaksiosainen nimi
 Polypedilum vanderplanki  Hinton, 1951 
Infobox OKNimi-testi OK: 
Polypedilum vanderplanki on keskisessä Afrikassa esiintyvä surviaissääskilaji. Se on tunnettu toukkiensa kyvystä sietää vaativia olosuhteita.
Polypedilum vanderplanki esiintyy luonnonvaraisena Afrikassa. Toukat elävät matalissa, tilapäisissä lammikoissa, joissa saattaa olla vettä vain muutamia päiviä kerrallaan. Sopeutumana tällaisen ekolokeron käyttöön, toukat ovat sopeutuneet sietämään kuivuutta poikkeuksellisen hyvin. Lammikon kuivuessa toukat vaipuvat lepotilaan, jossa ne pysyvät, kunnes seuraava sade täyttää lammikon uudelleen. Toukka palautuu aktiiviseksi noin tunnissa.
Kuivuudensietokyvyn ohessa horrokseen vaipuneet toukat sietävät mm. kuumuutta, kylmyyttä, hyvin suuria säteilyannoksia ja altistumista tyhjiölle. Se on ainoa tunnettu eläin, jonka tiedetään selviytyneen upottamisesta −270 °C:n lämpötilassa olevaan nestemäiseen heliumiin.
Helposti laboratoriossa kasvatettavana eläimenä P. vanderplankista on tullut astrobiologien käyttämä malliorganismi.
Aiheesta muualla

UniProt, Taxonomy: Polypedilum vanderplanki (englanniksi)
Constance Ullner

| Constance Maria Ullner |
| --- | --- |
 Atelier Rembrandt. Museovirasto, Historian kuvakokoelma.
Henkilötiedot
Syntynyt: 20. maaliskuuta 1856 Helsingin pitäjä
Kuollut: 13. tammikuuta 1926 Helsinki
Ammatti:  postikonttorinhoitaja eläinsuojeluaktivisti kirjailija
Vanhemmat:  August Robert Fredrik Ullner Anna Augusta von Kothen
Puoliso:  Gustaf Theodor Gullberg 1877–1878
Constance Maria Ullner (20. maaliskuuta 1856 Helsingin pitäjä – 13. tammikuuta 1926 Helsinki) oli suomalainen, eläinsuojeluaktivisti ja kirjailija. Hän käytti nimimerkkejä Osäker rimmare, Vanda ja Wanda. Hän toimi 40 vuotta Helsingissä postikonttorinhoitajana vuodesta 1888 lähtien. Ullner oli Suomen ja Pohjoismaiden merkittäviä eläinsuojelusaatteen ajajia. Hän toimi sekä ahkerana luennoitsijana Suomessa ja ulkomailla että kirjailijana, erityisesti toimittamiensa aikakauslehtien Eläinsuojelus ja Finlands djurskydd (vuodesta 1893) sekä syksyisin ja keväisin ilmestyneiden julkaisujen Pieni eläinystävä ja Den lilla djurvännen (vuodesta 1895) välityksellä. Ullner julkaisi myös novellikokoelmia ja toimi kääntäjänä.
Constance Ullner syntyi yläluokkaiseen ruotsinkieliseen perheeseen Helsingissä. Vanhemmat olivat kunnallisneuvos Robert Ullner ja Anna von Kothen. Ullner kävi Helsingin ruotsalaisen tyttökoulun ja meni 1876 naimisiin ruotsalaisen tehtailijan Theodor Gullbergin kanssa mutta liitto päättyi 1878 avioeroon ja Ullner palasi takaisin Suomeen. Avioliiton kariuduttua Ullner kouluttautui opettajaksi, mutta eronneena naisena hän ei saanut opettajan tointa.
Ullner osallistui eläinsuojelu- ja hyväntekeväisyystoimintaan. Ajalle tyypillisen eläinsuojeluajattelun mukaisesti Ullner painotti lapsien parissa tehtävää valistusta, mitä toteuttaakseen hän kiersi kouluissa ja yhdistyksissä luennoimassa eläinten armollisesta kohtelusta. Topeliuksen perustama Kevätyhdistys pikkulintujen suojelemiseksi oli kouluissa niin suosittu, että jäsenmäärä oli parhaimmillaan 30 000.
Ullner kiersi kansainvälisissä kokouksissa ja puhui etenkin naisten hattumuotia vastaan,  missä käytettiin lintujen höyheniä koristeena, Tämä oli johtanut monet lajit, kuten silkkiuikun Englannissa, lähelle katoamista.
Ullner oli keskeinen henkilö vuonna 1874 perustetun Helsingin eläinsuojeluyhdistyksen toiminnassa ja toimi yhdistyksen puheenjohtajana 1916–1926. Hän edusti yhdistystä vuonna 1900 pidetyssä 13. Kansainvälisessä eläinsuojelukongressissa Pariisissa, ja hänen aloitteestaan Suomessa alettiin vuodesta 1909 lähtien viettää eläinten päivää joka vuosi 4. lokakuuta. Ullner oli myös Eläinsuojelulehden toimittajana vuodesta 1894 alkaen.
Teokset

Skuggbilder, novellikokoelma. 1880 (nimimerkillä Wanda; ilmestyi suomeksi nimellä Varjokuvia, 1883)
Spillror, utkast af Wanda. P. H. Beijer, Helsingfors 1885
Rättvisa åt djuren: en samling uppsatser utgifna till förmån för Djurskyddsföreningen i Helsingfors, af V. Lindman och Constance Ullner. Helsingfors 1892
Vår: tillfällighetsblad, utgifvet af Eva Ljungberg och Constance Ullner. Helsingfors 1894
Om slakt af husdjur: ströskrift, Constance Ullner och V. Lindman. 1903
Djurskyddsberättelser för barn. 1904 (yhdessä Eva Ljungbergin kanssa, ilmestyi suomeksi nimellä Eläinsuojeluskertomuksia lapsille, 1904)
Om småfåglarna och deras nytta: ströskrift, Constance Ullner och V. Lindman. 1904, 1911 (suomeksi nimellä Pikkulinnut ja niiden hyöty: lentokirjanen, 1911)
Mitt barndomshem: publikation, med bidrag af inhemska skriftställarinnor och skriftställare, utgifven till förmån för Helsingfors Djurskyddsförening af V. Lindman och Constance Ullner. Helsingfors 1905
Guld Korn: uttalanden i djurskyddsfrågor samlade af Constance Ullner. 1908
Spridda drag ur Eva Ahlströms lif. Helsingfors 1912
Djurvänliga tankar: tillägnande Finlands söndagsskolelärare . Lutherska Söndagsskoleföreningen i Finland, Helsingfors 1915
Eläinsuojeluksen merkityksestä kasvatukselle: Suomen pyhäkoulunopettajille. Suomen pyhäkouluyhdistys, Helsinki 1916)
Barnens djurskyddslära. Söderström 1917
Aiheesta muualla

Lisää luettavaa aiheesta Constance Ullner on Wikiaineistossa
Constance Ullnerin elämäkerta Kansallisbiografiassa
Saran sisaret: naiskirjallisuuden perinnettä Suomessa 1800-luvulta 1900-luvun alkuun
Culture in Mind: Cognition, Culture and the Problem of Meaning

Culture in Mind: Cognition, Culture, and the Problem of Meaning on yhdysvaltalaisen antropologin Bradd Shoren kirjoittama kirja vuodelta 1996. Siinä hän yhdistää kognitiivisen psykologian ja antropologian. Kirjassa käsitellään muun muassa psyykkisen yhteneväisyyden ongelmaa, kulttuurin vaikutusta ihmisen hermoston kehityksessä ja kulttuurisia ja henkilökohtaisia mentaalisia malleja. Kirja jakaantuu kuuteen osaan ja neljääntoista lukuun. Bradd Shore on toiminut johtajana Emory Center for Myth and Ritual in American Life:ssa.
I: The Problem of Culture in Mind

Ensimmäisessä osassa käsitellään antropologian alkuajoista asti esiintynyttä dilemmaa psyykkisestä yhteneväisyydestä. Antropologit ovat yleensä puolustaneet näkemystä, että ihmiset eroavat kulttuurien välillä toisistaan, mutta silti ovat uskoneet, että ihmisten psyyke on kaikkialla samanlainen. Tämä näkemys on kuitenkin virheellinen, sillä kulttuuri vaikuttaa myös ihmisen psyykeen.
Kulttuuriin lähestytään erilaisten mallien kautta. Esimerkkejä malleista ovat kulttuuriset, henkilökohtaiset ja institutionaaliset mallit. Lähellä toisiaan olevat mallit muodostavat kokonaisuuksia, perustavia skeemoja. Yhden mallin alaisuudessa saattaa olla myös useita muita skeemoja. Myös perustavat skeemat saattavat olla osa jotain toista perustavaa skeemaa.
II: The Cognitive Landscape of Modernity

Ensimmäinen puolisko toisesta osasta käsitellään amerikkalaisen baseballin kulttuurista merkitystä ja millaisia malleja siinä esiintyy. Baseball rikkoo perinteisiä urheilumalleja. Siinä ei esimerkiksi ole ennalta määrättyä peliaikaa. Peliin liittyy myös omia malleja ja sääntöjä.
Baseball nähdään nuorten poikien pelinä. Vaikka pelaajat olisivat täysi-ikäisiä, heitä kutsutaan pelikentällä pojiksi. Kentällä juokseminen nähdään rohkeana vieraalla maalla liikkumisena, se rinnastetaankin Australian aboriginaalien walkabout-rituaaliin.
Baseball-slangia käytetään myös paljon deittailukielessä.
Toinen puolisko toisesta osasta käsittelee modulaarisia malleja (tai modernin mallia). Modernilla tarkoitetaan kykyä purkaa eri kokonaisuudet osiin ja yhdistää ne uudeksi toimivaksi kokonaisuudeksi. Esimerkiksi sängyn ja sohvan yhdistäminen on laveri. Kauppoja yhdistämällä saadaan kauppakeskus.
Moderni ilmaisu tarkoittaa taas kielen modernia muutosta. Siinä termit yleensä yksinkertaistuvat. Modernia ilmaisua esiintyy esimerkiksi virtuaalimaailmassa ja teknologiassa.
III: Rethinking ”Primitive Classification”

Kolmannessa osassa nostetaan esiin, että monet toteemeihin liittyvät käsitykset ja teoriat ovat virheellisiä tai vääristyneitä ja ne eivät välttämättä tuo esiin totemismin oikeaa merkitystä. Esimerkkien avulla pyritäänkin tuomaan esiin perinteisen totemismi-käsityksen ongelmia ja antamaan tilalle vaihtoehtoisia tapoja tulkita niitä. Esimerkkinä käytetään pohjoisamerikkalaisen Kwakiutl-heimon totemismia.
IV: Dreamtime Learning

Tässä osassa tuodaan esiin se, kuinka kulttuuri vaikuttaa yksilöön ja yksilö voi vaikuttaa kulttuuriin. Sisältä ulos on yksilön mielen vaikutusta maailmaan. Esimerkiksi kaikki innovaatiot ovat jonkun ihmisen mielen tuotetta ja ne ovat yksi keino vaikuttaa kulttuuriin. Tietoa voidaan myös luoda. Myös erilaiset narratiivit vaikuttavat kulttuuriin. Esiin nostetaan Wawilak-siskosten narratiivi.
Ulkoa sisälle taas on kulttuurin vaikutusta ihmisiin. Erilaiset julkiset mallit, kuten sosialisaatio vaikuttavat yksilöön. Sosialisaatio jaetaan kahteen eri asteeseen. Ensimmäisessä asteessa opitaan esimerkiksi erilaiset tavat, kuten esimerkiksi kieli, kulttuurille ominainen kehonkieli, syömistavat, hygieniatottumukset. Toinen aste vastaa koulutusta.